სოლნოკი
სოლნოკი (უნგრ. Szolnok) — ქალაქი ცენტრალურ უნგრეთში, იას-ნადკუნ-სოლნოკის მედიეს ადმინისტრაციული ცენტრი. მდებარეობს მდინარე ტისის ნაპირებზე, უნგრეთის დიდ ვაკეზე, რის შედეგადაც საუკუნეების მანძილზე ის მნიშვნელოვან კულტურულ და ეკონომიკურ გზაჯვარედინებზე მდებარეობდა. წერილობით წყაროებში სოლნოკი პირველად 1075 წელს იხსენიება. ამ წელს იგი თავისივე სახელწოდების კომიტატის დედაქალაქი გახდა. XII საუკუნეში მონღოლთა შემოსვების შედეგად ქალაქი დაინგრა და XVI საუკუნემდე მომცრო სოფლად რჩებოდა. XVI საუკუნის შუა ხანებში, თურქებისგან მომავალი საფრთხის გამო სოლნოკის ციხე გაამაგრეს და ციხესიმაგრედ აქციეს. 1552 წელს, სასტიკი ალყის შედეგად თურქებმა დასახლება აიღეს. ამავე პერიოდში მათ ააგეს მეჩეთი და მინარეთი.